Γιάννης Αναστασίου

Ο Γιάννης Αναστασίου (Άρτα, 5 Μαρτίου 1973) είναι Έλληνας διεθνής παλαίμαχος ποδοσφαιριστής και νυν προπονητής του Παναιτωλικού.

 Ποδοσφαιρική σταδιοδρομία 
 Σε συλλογικό επίπεδο 
Αγωνιζόταν ως επιθετικός και πραγματοποίησε τα πρώτα του ποδοσφαιρικά βήματα στον Ακράτητο Ακροποταμιάς της γενέτειράς του, με τον οποίο αγωνίστηκε στις διοργανώσεις της τοπικής ΕΠΣ Άρτας.Γιάννης Αναστασίου: "Σε ταλέντα ο Παναθηναϊκός υπερέχει του Ολυμπιακού", συνέντευξη στην Κατερίνα Μπακογιάννη, εφημ. Η ΚΑΘΗΜΕΡΙΝΗ 18 Αυγ. 201430 ερωτήσεις στον Γιάννη Αναστασίου, συνέντευξη στον Μανώλη Παντινάκη, εφημ. ΤΑ ΝΕΑ 8 Δεκ. 1998 Έπειτα την ολοκλήρωση των γυμνασιακών του σπουδών το 1990, μετακινήθηκε στον ΠΑΣ Πρέβεζα της Γ΄ Εθνικής κατηγορίας για ένα χρόνο. Στη συνέχεια αγωνίστηκε επί πενταετία με τον Εθνικό Πειραιώς, δύο χρόνια στον ΟΦΗ και από το 1998 άρχισε διεθνή καριέρα.

Αγωνίστηκε δύο χρόνια στην Άντερλεχτ, τέσσερα στη Ρόντα, δυο στον Άγιαξ και έναν χρόνο στη Σπάρτα Ρότερνταμ. Το 2007-08 αγωνίστηκε στην Ομνιγουόρλντ Άλμερε της δεύτερης κατηγορίας της Ολλανδίας (ολλ.: Eerste Divisie). Κατέκτησε τα πρωταθλήματα Βελγίου και Ολλανδίας καθώς και το κύπελλο Ολλανδίας.

 Στην εθνική Ελλάδας 
Χρίστηκε 5 φορές διεθνής με πρώτη στις 18 Φεβρουαρίου 1998, όταν ως παίκτης του ΟΦΗ αντικατέστησε τον Μιχάλη Κασάπη στο 86' του φιλικού αγώνα (1-1) με τη Ρωσία στο ΟΑΚΑ, κατά τον τελευταίο αγώνα του Κώστα Πολυχρονίου στη θέση του ομοσπονδιακού τεχνικού. Οι διάδοχοί του, Άνχελ Ιορντανέσκου και Βασίλης Δανιήλ, τον χρησιμοποίησαν άλλες τέσσερις φορές το διάστημα Μάρτιος-Ιούνιος του 1999, όντας πλέον στην Άντερλεχτ, επίσης ως αλλαγή και με αντιπάλους εθνικές του πρώην ανατολικού μπλοκ.

 Προπονητική σταδιοδρομία 
 Βοηθός προπονητή 
Τον Ιούλιο του 2008 και αμέσως έπειτα τη λήξη της ποδοσφαιρικής του καριέρας, ανέλαβε τη θέση βοηθού του Χενκ Τεν Κάτε, νεοπροσληφθέντα τότε προπονητή στον Παναθηναϊκό. Σημαντικό κριτήριο για τη συγκεκριμένη επιλογή του Ολλανδού τεχνικού, αποτέλεσε ότι ο Αναστασίου είχε αγωνιστεί υπό τις οδηγίες του στον Άγιαξ.Ο Γιάννης Αναστασίου στον Παναθηναϊκό , artasport.gr 

Ακολούθως και για 1½ αγωνιστική περίοδο (Ιανουάριος 2011-Ιούλιος 2012) διετέλεσε βοηθός προπονητή της Γιονγκ Άγιαξ (η ομάδα νέων του ολλανδικού συλλόγου),Giannis Anastasiou, transfermarkt.com ενώ επί δίμηνο (Ιανουάριος-Μάρτιος 2013) κάλυψε την αντίστοιχη θέση στην αγγλική Ρέντινγκ,Στη Ρέντινγκ ο Αναστασίου!, gazzeta.gr έως και την παραίτηση του πρώτου προπονητή Μπράιαν ΜακΝτέρμοτ.

 Παναθηναϊκός 
Στις 14 Μαΐου του 2013 ανέλαβε τη θέση του πρώτου προπονητή στον Παναθηναϊκό και στην πρώτη του χρονιά κατέκτησε το κύπελλο Ελλάδας (2013-14). Toν Φεβρουάριο του 2015 βραβεύθηκε ως ο καλύτερος προπονητής του πρωταθλήματος 2013-14, ενώ την ίδια περίοδο καθώς και την επόμενη (2014-15) αναδείχθηκε δευτεραθλητής. Στις 2 Νοεμβρίου 2015, μετά το ισόπαλο ντέρμπι με την ΑΕΚ, η ΠΑΕ Παναθηναϊκός ανακοίνωσε την κοινή συναινέσει λύση της συνεργασίας της με τον Γιάννη Αναστασίου, χρεώνοντας του την κακή αγωνιστική κατάσταση της ομάδας.

 Ρόντα 
Τον Ιούνιο του 2016 ήρθε σε συμφωνία με την ολλανδική Ρόντα,Ο Αναστασίου νέος προπονητής της Ρόντα, www.naftemporiki.gr επιστρέφοντας στον σύλλογο έπειτα από δώδεκα χρόνια, όταν ως ποδοσφαιριστής είχε αποχωρήσει έπειτα από μία τετραετία (2000-2004) για να ενταχθεί στον Άγιαξ.

 ΚΦ Κόρτραϊκ 
Τον Ιούλιο του 2017 ανέλαβε την βελγική ΚΦ Κόρτρεϊκ από την οποία αποχώρησε στις 8 Νοεμβρίου του ίδιου έτους.

 Ομόνοια 
Τον Νοέμβριο του 2018 ανακοινώθηκε η έναρξη της συνεργασίας του με την Κυπριακή Ομόνοια Λευκωσίας (ποδόσφαιρο ανδρών). Η συνεργασία των δύο πλευρών ολοκληρώθηκε με το τέλος της αγωνιστικής περιόδου.

 Ατρόμητος 
Στις 24 Μαΐου του 2019 ήρθε σε συμφωνία με τον Ατρόμητο. Αποχώρησε από τον σύλλογο στις 16 Νοεμβρίου.

 Παναιτωλικός 
Τον Ιούνιο του 2021 ήρθε σε συμφωνία με τον Παναιτωλικό. Στις 7 Απριλίου του 2022 ανανέωσε την συνεργασία του με την ομάδα του Αγρινίου για ακόμη μία σεζόν. Αποχώρησε από την ομάδα μετά την λήξη της αγωνιστική περιόδου 2022-2023 που βρήκε τον Παναιτωλικό στην 11η θέση του Πρωταθλήματος.

 Ομόνοια 
Στις 21 Φεβρουαρίου 2024 επέστρεψε στην Ομόνοια Λευκωσίας ως υπηρεσιακός προπονητής φτάνοντας στον τελικό του Κυπέλλου Κύπρου αλλά γνωρίζοντας την ήττα με 0-3 από την Πάφο. Παρέμεινε στην ομάδα και μετά την λήξη της αγωνιστική περιόδου 2023-2024 , ως στρατηγικός σύμβουλος του Βάλντας Νταμπράουσκας ενόψει της σεζόν 2024-2025. Μετά την απόλυση του Λιθουανού προπονητή στις 29 Νοεμβρίου 2024 ανέλαβε και πάλι τα καθήκοντα του προπονητή. Αποχώρησε στο τέλος της αγωνιστικής περιόδου 2024-2025.

 Παναιτωλικός 
Στις 7 Οκτωβρίου 2025 ανακοινώθηκε η επιστροφή του στον Παναιτωλικό. 

 Φιλανθρωπική δραστηριότητα 
Στις 28 Μαΐου 2007 με πρωτοβουλία των Γιάννη Αναστασίου και παπά-Ανδρέα Κεφαλογιάννη, προέδρου του Α.Ο. Αετός Ανωγείων Κρήτης, διοργανώθηκε στο Ολυμπιακό Στάδιο της Αθήνας ο φιλανθρωπικός ποδοσφαιρικός αγώνας Γκολ στην καρδιά μας. Μετείχαν ο σύλλογος από το Ρέθυμνο, όλοι σχεδόν οι διεθνείς παίκτες με προπονητή τον Ότο Ρεχάγκελ και πολλοί ξένοι της Α' Εθνικής κατηγορίας. Τα έσοδα από τα εισιτήρια διατέθηκαν στα φιλανθρωπικά ιδρύματα: Παιδικά Χωριά SOS (σωματείο φροντίδας παιδιών, Αθήνα), Αγάπη (σωματείο ενίσχυσης ΑΜΕΑ, Ρέθυμνο) και Στέγη Αγίου Νικολάου (σωματείο ενίσχυσης αυτιστικών παιδιών, Αθήνα).

 Παραπομπές 

 Πηγές 
 συλλογικό έργο (δ/νση Ανδρέας Μπόμης), Όλα για το ποδόσφαιρο '91 • Το μεγάλο αλμανάκ του ελληνικού και ξένου ποδοσφαίρου, έκδοση περιοδ. ΕΙΚΟΝΕΣ, Αθήνα 1991
 Από την Πρέβεζα στον Πειραιά και από την Κρήτη στο εξωτερικό, Φωτεινή Πούντου, εφημ. SPORTDAY 3 Απρ. 2013
 Γιάννης Αναστασίου, βάση δεδομένων eu-football.info

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Έλληνες προπονητές ποδοσφαίρου
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΠΑΣ Πρέβεζα
Κατηγορία:Ποδοσφαιριστές ΑΦΚ Άγιαξ
Κατηγορία:Ποδοσφαιριστές Αλμέρε Σίτι ΦΚ
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές ΡΣΚ Άντερλεχτ
Κατηγορία:Ποδοσφαιριστές Ρόντα ΓΚ
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σπάρτα Ρότερνταμ
Κατηγορία:Προπονητές ποδοσφαίρου Παναθηναϊκού
Κατηγορία:Προπονητές ποδοσφαίρου Ρόντα ΓΚ
Κατηγορία:Ποδοσφαιριστές Έρεντιβιζι
Κατηγορία:Προπονητές Σούπερ Λιγκ Ελλάδας
Κατηγορία:Έλληνες ποδοσφαιριστές στο εξωτερικό
Κατηγορία:Προπονητές ποδοσφαίρου Ομόνοιας Λευκωσίας
Κατηγορία:Προπονητές ποδοσφαίρου Ατρόμητου Αθηνών
Κατηγορία:Ξένοι ποδοσφαιριστές στην Ολλανδία
Κατηγορία:Ξένοι ποδοσφαιριστές στο Βέλγιο
Κατηγορία:Έλληνες προπονητές ποδοσφαίρου στο εξωτερικό
Κατηγορία:Προπονητές ποδοσφαίρου Έρεντιβιζι
Κατηγορία:Προπονητές ποδοσφαίρου Παναιτωλικού
Κατηγορία:Προπονητές ποδοσφαίρου Α.Ε. Κηφισιάς